Predlog UREDBA SVETA o spremembi Uredbe (ES) št. 130/2006 o uvedbi dokončne protidampinške dajatve in o dokončnem pobiranju začasne dajatve, uvedene na uvoz vinske kisline s poreklom iz Ljudske republike Kitajske, in o izključitvi družbe Hangzhou Bioking Biochemical Engineering Co. iz dokončnih ukrepov /* COM/2012/0114 final - 2012/0053 (NLE) */





OBRAZLOŽITVENI MEMORANDUM 1. OZADJE PREDLOGA · Razlogi za predlog in njegovi cilji Ta predlog zadeva uporabo Uredbe Sveta (ES) št. 1515/2001 z dne 23. julija 2001 o ukrepih, ki jih Skupnost lahko uvede na podlagi poročila, ki ga sprejme Organ STO za reševanje sporov v zvezi s protidampinškimi in protisubvencijskimi zadevami, v zvezi s postopkom pregleda zaradi izteka ukrepa glede veljavne protidampinške dajatve na uvoz vinske kisline s poreklom iz Ljudske republike Kitajske. · Splošno ozadje Ta predlog je nastal pri izvajanju Uredbe Sveta (ES) št. 1515/2001 in je posledica pregleda Uredbe Sveta (ES) št. 130/2006, opravljenega na podlagi poročila pritožbenega organa STO v zadevi mehiškega govejega mesa in riža (Mexico – Beef and Rice)[1]. · Veljavne določbe na področju, na katerega se nanaša predlog Trenutno veljavni ukrep je dokončna protidampinška dajatev na uvoz vinske kisline s poreklom iz Ljudske republike Kitajske, uvedena z Uredbo Sveta (ES) št. 130/2006 (UL L 23, 27. 1. 2006, str. 1), kakor je bila spremenjena z Uredbo Sveta (ES) št. 150/2008 (UL L 48, 22. 2. 2008, str. 1). · Usklajenost z drugimi politikami in cilji Unije Ni relevantno. 2. POSVETOVANJE Z ZAINTERESIRANIMI STRANMI IN OCENA UČINKA · Posvetovanje z zainteresiranimi stranmi Zainteresirane strani, ki jih postopek zadeva, so imele možnost, da med preiskavo zagovarjajo svoje interese. · Zbiranje in uporaba strokovnih mnenj Zunanje strokovno mnenje ni bilo potrebno. · Ocena učinka Ta predlog je posledica izvajanja Uredbe Sveta (ES) št. 1515/2001. Ta uredba ne določa splošne ocene učinka. 3. PRAVNI ELEMENTI PREDLOGA · Povzetek predlaganih ukrepov Komisija je 26. januarja 2011 v skladu s členom 2(3) Uredbe (ES) št. 1515/2001 začela pregled Uredbe Sveta (ES) št. 130/2006 v zvezi s pregledom zaradi izteka protidampinških ukrepov, ki se uporabljajo za uvoz vinske kisline s poreklom iz Ljudske republike Kitajske. S preiskavo v zvezi s pregledom je bilo ugotovljeno, da v skladu s poročilom pritožbenega organa STO v zadevi mehiškega govejega mesa in riža Mexico – Beef and Rice nadaljnje izvajanje ukrepov, ki so bili z Uredbo Sveta (ES) št. 130/2006 uvedeni za družbo Hangzhou Bioking, ni bilo več primerno, zato je treba Uredbo Sveta (ES) št. 130/2006 ustrezno spremeniti. Zato se predlaga, da Svet sprejme priloženi predlog uredbe, da se družba Hangzhou Bioking izključi iz področja uporabe Uredbe Sveta (EC) št. 130/2006, kar je treba v Uradnem listu Evropske unije objaviti do 24. aprila 2012. · Pravna podlaga Uredba Sveta (ES) št. 1515/2001 z dne 23. julija 2001 o ukrepih, ki jih Skupnost lahko uvede na podlagi poročila, ki ga sprejme Organ STO za reševanje sporov v zvezi s protidampinškimi in protisubvencijskimi zadevami. · Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. · Načelo sorazmernosti Predlog je v skladu z načelom sorazmernosti iz naslednjih razlogov: oblika ukrepanja ne dopušča odločanja na nacionalni ravni; navedba o načinu zmanjšanja finančne in administrativne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga ni relevantna. · Izbira instrumentov Predlagani instrumenti: uredba. Druga sredstva ne bi bila primerna iz naslednjega razloga: navedena osnovna uredba ne določa drugih možnosti. 4. PRORAČUNSKE POSLEDICE Predlog ne vpliva na proračun Unije. 2012/0053 (NLE) Predlog UREDBA SVETA o spremembi Uredbe (ES) št. 130/2006 o uvedbi dokončne protidampinške dajatve in o dokončnem pobiranju začasne dajatve, uvedene na uvoz vinske kisline s poreklom iz Ljudske republike Kitajske, in o izključitvi družbe Hangzhou Bioking Biochemical Engineering Co. iz dokončnih ukrepov SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1515/2001 z dne 23. julija 2001 o ukrepih, ki jih Skupnost lahko uvede na podlagi poročila, ki ga sprejme Organ STO za reševanje sporov v zvezi s protidampinškimi in protisubvencijskimi zadevami[2], ter zlasti člena 2(1) Uredbe, ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“), ob upoštevanju naslednjega: A. POSTOPEK 1. Veljavni ukrepi (1) Svet je z Uredbo (ES) št. 130/2006[3] uvedel dokončno protidampinško dajatev od 0 % do 34,9 % na uvoz vinske kisline s poreklom iz Ljudske republike Kitajske („Kitajska“). Stopnja dokončne protidampinške dajatve, uvedena za vinsko kislino, ki jo proizvaja kitajski proizvajalec izvoznik Hangzhou Bioking Biochemical Engineering Co., Ltd. („Hangzhou Bioking“), je bila 0 %. 2. Začetek pregleda zaradi izteka ukrepa in pregled obstoječih ukrepov za družbo Hangzhou Bioking (2) Po objavi obvestila o bližnjem izteku[4] veljavnih protidampinških ukrepov je Komisija 27. oktobra 2009 prejela zahtevek za začetek pregleda zaradi izteka teh ukrepov v skladu s členom 11(2) Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[5] („osnovna uredba“). (3) Komisija je po posvetovanju s svetovalnim odborom ugotovila, da obstajajo zadostni dokazi za začetek pregleda zaradi izteka ukrepov, in je zato 26. januarja 2011 z obvestilom, objavljenim v Uradnem listu Evropske unije[6], napovedala začetek pregleda zaradi izteka ukrepov v skladu s členom 11(2) osnovne uredbe („obvestilo o začetku“). (4) V obvestilu o začetku je Komisija napovedala tudi začetek pregleda obstoječih ukrepov za družbo Hangzhou Bioking v skladu s členom 2(3) Uredbe (ES) št. 1515/2001, da se omogočijo potrebne spremembe Uredbe (ES) št. 130/2006 na podlagi poročila pritožbenega organa STO z naslovom Mehika – dokončni protidampinški ukrepi za goveje meso in riž[7]. V odstavkih 305 in 306 tega poročila je navedeno, da je treba proizvajalca izvoznika, za katerega v prvotni preiskavi damping ni bil ugotovljen, izključiti iz področja uporabe dokončnega ukrepa, ki je bil uveden po preiskavi, za njega pa se ne smeta izvajati upravni pregled in pregled v zvezi s spremenjenimi okoliščinami. 3. Začetek sedanjega postopka (5) Komisija je 29. julija 2011 z obvestilom, objavljenim v Uradnem listu Evropske unije[8], napovedala začetek protidampinške preiskave v skladu s členom 5 osnovne uredbe o uvozu vinske kisline s poreklom iz Kitajske v Evropsko unijo, omejene na družbo Hangzhou Bioking. 4. Izključitev družbe Hangzhou Bioking iz dokončnih protidampinških ukrepov, uvedenih z Uredbo (ES) št. 130/2006 (6) Družbo Hangzhou Bioking je treba izključiti iz dokončnega protidampinškega ukrepa, uvedenega z Uredbo (ES) št. 130/2006, da ne bi področje uporabe dveh protidampinških postopkov sočasno vključevalo družbo Hangzhou Bioking – SPREJEL NASLEDNJO UREDBO: Člen 1 Uredba (EC) št. 130/2006 se spremeni: v preglednici v členu 1(2) se črta vnos za družbo Hangzhou Bioking Biochemical Engineering Co., Ltd, vnos „Vse druge družbe“ pa se nadomesti z vnosom „Vse druge družbe (razen družbe Hangzhou Bioking Biochemical Engineering Co., Ltd – dodatna oznaka TARIC A687)“. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] Mehika – dokončni protidampinški ukrepi za goveje meso in riž, Poročilo pritožbenega organa, WT/DS295/AB/R, 29. novembra 2005. [2] UL L 201, 26.7.2001, str. 10. [3] UL L 23, 27.1.2006, str. 1. [4] UL C 211, 4.8.2010, str. 11. [5] UL L 343, 22.12.2009, str. 51. [6] UL C 24, 26.1.2011, str. 14. [7] WT/DS295/AB/R, 29. novembra 2005. [8] UL C 223, 29.7.2011, str. 11.